KOMISIJOS SPRENDIMAS
2005 m. gruodžio 6 d.
pripažįstantis Bulgariją šalimi, neapimta Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al.
(pranešta dokumentu Nr. C(2005) 4722)
(2005/870/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos III priedo A dalies 12 punktą,
atsižvelgdama į Bulgarijos prašymą,
kadangi:
(1)
Remiantis Direktyvos 2000/29/EB III priedo A dalies 12 punkto nuostatomis, Solanum L. rūšies gumbavaisiai ir jų hibridai, išskyrus sėklines bulves ir kitas tam tikras bulves, numatytas III priedo A dalies 10 ir 11 punktuose, kurių kilmės šalys yra tam tikros trečiosios Europos šalys, išskyrus tas, kurios pripažintos šalimis, neapimtomis Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al. (toliau - organizmas), arba šalys, kurių priemonės pripažįstamos lygiavertėmis Bendrijos kovos su organizmu priemonėms, negali būti įvežami į valstybes nares.
(2)
Bulgarijos pateikta oficiali informacija ir Maisto ir veterinarijos tarnybos misijų Bulgarijoje 2004 m. kovo mėn. ir 2005 m. kovo mėn. metu surinkta informacija rodo, kad organizmas Bulgarijoje nėra aptiktas, ir kad Bulgarija atliko importuojamų bulvių, vietos produkcijos gaminių organizmo kontrolės, tikrinimo ir testavimo procedūrą.
(3)
Todėl galima teigti, kad nėra organizmo plitimo rizikos.
(4)
Šis sprendimas nepažeidžia vėlesnių išvadų, galinčių parodyti, kad Bulgarijoje yra minėtas organizmas.
(5)
Komisija užtikrina, kad Bulgarija pateiktų visą techninę informaciją, būtiną tolesniam minėtos situacijos vertinimui.
(6)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bulgarija pripažįstama šalimi, neapimta Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al.
2 straipsnis
Šis sprendimas skirtas valstybėms narėms.
Priimta Briuselyje, 2005 m. gruodžio 6 d.